 Shirkii la doonayey in la isku kaayo daro ayaa loo muddeeyey maalin Jimce ah, dabadeedna hoolkii lagu shirayey ayaa wefti Liibiya ah iyo xubno Itoobiyaan ah galeen, in badan ayey ku jireen shir, kadibna waxaannu nidhi salaadda jimcaha aynu soo tukanee aynu u sheegno wafdiga shirka ku jira, qoladii SSDF ayaa nagu tidhi maya ee aynu joogno waa la inoo yeedhee oo aynu sugno inta u wafdigu soo baxayo, annaguna waxaannu ku nidhi salaadda Ilaahay ayaa ka weyn oo waannu taganaynaa. 